На основу Решења Градског већа бр. 003455901/23 2024 од 12.12.2024. године, Комисија за избор најбољих у врањском спорту донела је Одлуку о расписивању

**К О Н К У Р С А**

**ЗА ИЗБОР НАЈБОЉИХ У ВРАЊСКОМ СПОРТУ ЗА 2024. ГОДИНУ**

Град Врање и Одсек за образовање, културу, спорт, омладину и информисање организују Избор најбољих у врањском спорту за 2024. годину.

Спортисти Врања, спортски радници, стручњаци и спортски сарадници као и професори физичке културе и љубитељи спорта у Врању имаће прилике да по 61. пут бирају најбоље, како у такмичарском, тако и у школском спорту града Врања и масовној физичкој култури.

**Конкурс за Избор најбољих у врањском спорту за 2024. годину биће отворен до 15.01.2025. године**, до када би требало да клубови, друштва, савези и спортске организације као и основне и средње школе из Врања, доставе своје предлоге у писаној форми, благовремено са образложењем о постигнутим спортским резултатима у 2024. години, кратком биографијом предложених кандидата и заслугама истакнутог спортисте за њихова дела у врањском спорту.

**I** У категорији такмичарског спорта :

- најбоља спортисткиња и спортиста ,

- најбољи спортски колектив,

- спортска нада (од 12 до 16 година ) , по једна награда за сваки спорт у мушкој и женској конкуренцији,

- лауреат за животно дело у области спорта.

**II** У категорији школског спорта предлози се достављају за избор:

- Најбољих екипа у основним и средњим школама у женској и мушкој конкуренцији

- Најбољег појединца у основним и средњим школама у женској и мушкој конкуренцији.

**III** Признања и награде могу бити додељене за ангажовање у рекреативном спорту и масовној физичкој култури.

**IV** Признања и награде могу бити додељене за:

- спортско изненађење године за 2024. годину

- најбољег спортског радника за 2024.годину

- спортског стручњака за 2024. годину

- стручњака у области спорта у 2024. години.

Конкурсну документацију за избор најбољих у врањском спорту за 2024. годину доставити на адресу: **Одсек за образовање, културу, спорт, омладину и информисање града Врања, Комисији за избор најбољих у спорту, преко писарнице Градске управе.**

**Комисија заизбор најбољих у врањском**

**у 2024. години**